தகைமைத் திரட்டு

**தகைமைத் திரட்டு** (**curriculum vitae-**/... ˈviːtaɪ,-ˈviːTAɪ, -ˈvaɪtiː/, இலத்தீன் 'வாழ்க்கைப் போக்கை' குறிக்கும். இது ஒரு நபரின் தொழில், தகுதிகள், கல்வியின் எழுத்துச் சுருக்கமாகும். இது பிரித்தானிய ஆங்கிலத்தில் மிகவும் பொதுவான பயன்பாடாகும். வட அமெரிக்காவில், *ரெசுயூமே* (என்ற சொல் ஒரு குறுகிய தொழில் சுருக்கத்தைக் குறிக்கிறது.

தகைமைத் திரட்டு *"Curriculum vitae"* என்பது கல்வித்துறையில் ஒரு நபரின் தொழில், தகுதிகள், கல்வியில் விரிவான அல்லது முழுமையான சுருக்கங்களைக் குறிக்கப் பயன்படுத்தப்படுகிறது. இதில் அவரின் ஆய்வு வெளியீடு உள்ளிட்ட பிற கலவித் தொடர்பான தகவல்களும் அடங்கும். சுருக்கமான தகைமைத் திரட்டு ஆங்கிலத்தில்  résumés (ரெசியும்-தற்குறிப்பு) என்று அழைக்க வேண்டும் என்றும் பரவலான தவறான கருத்தை ஏற்படுத்தியுள்ளது. ஆனால் இது அமெரிக்க அகராதிகளில் பதிவுசெய்யப்பட்ட பயன்பாட்டால் ஆதரிக்கப்படவில்லை. எடுத்துக்காட்டாக, கலிபோர்னியா பல்கலைக்கழகம், டேவிசு," அமெரிக்கா மற்றும் கனடாவில், இச்சொற்கள் சில நேரங்களில் ஒன்றுக்கொன்று மாற்றாகப் பயன்படுத்தப்படுகின்றன" என்று குறிப்பிடுகிறது. இதே நேரத்தில் வட-அமெரிக்கக் கல்வித்துறையில் வெவ்வேறு உள்ளடக்கங்கள் மற்றும் நீளங்களைக் கொண்ட ஆவணங்களைக் குறிக்க இந்தச் சொற்களைப் பயன்படுத்துவதற்கு இடையே உள்ள பொதுவான வேறுபாடும் உள்ளது.

பல நாடுகளில், ஒரு குறுகிய தகைமைத் திரட்டு என்பது வேலை தேடுபவரிடமிருந்து சாத்தியமான வேலைவாய்ப்பினை வழங்கும் நிறுவனம் பெறும் முதல் தகவலாகும். மேலும் தகைமைத் திரட்டுகள் பொதுவாக விண்ணப்பதாரர்களை வடிகட்டவும், அதைத் தொடர்ந்து பெரும்பாலும் ஒரு நேர்காணல் செய்யவும் பயன்படுத்தப்படுகின்றன. உயர்நிலைப் படிப்புகள், உதவித்தொகைகள், மானியங்கள் மற்றும் உதவித்தொகைகளுக்கு விண்ணப்பதாரர்களிடமிருந்து தகைமைத் திரட்டு கோரப்படலாம். 2010களில், விண்ணப்பதாரர்கள் தங்கள் தகைமைத் திரட்டுகளின் மின்பதிப்புகளை மின்னஞ்சல் மூலமாகவோ, வேலைவாய்ப்பு வலைத்தளம் மூலமாகவோ அல்லது LinkedIn போன்ற வேலை சார்ந்த சமூக வலைப்பின்னல் சேவையில் வெளியிடுவதன் மூலம் வேலைத் தேடுவது பிரபலமடைந்தது.

அமெரிக்காவில், ஒரு தகைமைத் திரட்டு  மற்றும் விண்ணப்பம் இரண்டும் அனுபவங்களையும் திறன்களையும் பிரதிநிதித்துவப்படுத்துகின்றன, மேலும் இவை அமெரிக்காவில், ஒரு தகைமைத் திரட்டு  மற்றும் விண்ணப்பம் இரண்டும் அனுபவங்களையும் திறன்களையும் பிரதிநிதித்துவப்படுத்துகின்றன, மேலும் இவை விண்ணப்ப செயல்முறைகளில் பயன்படுத்தப்படுகின்றன. ஆனால் இவை வெவ்வேறு நோக்கங்களுக்கும் உதவுகின்றன. ஒரு தகைமைத் திரட்டு ஒருவரின் கல்வி சாதனைகளின் முழு வரலாற்றையும் வழங்குகிறது. அதே நேரத்தில் ஒரு விண்ணப்பம் தகுதிகளின் சுருக்கத்தை வழங்குகிறது. இரண்டும் குறிப்பிட்ட பதவிகளுக்கு ஏற்றவாறு வடிவமைக்கப்படுகின்றன. பொதுவாகக் கல்வித் தொடர்பான பதவிகளுக்குத் தகைமைத் திரட்டுகள்  தேவைப்படுகின்றன. அமெரிக்காவில், பெரும்பாலான வேலைவாய்ப்பில் கல்வி சாராத பதவிகளுக்கு விண்ணப்பங்களைப் பயன்படுத்துகின்றனர். இவை அனுபவம், கல்வி மற்றும் திறன்களின் ஒன்று அல்லது இரண்டு பக்கச் சுருக்கங்களாக உள்ளன. பணி வழங்குபவர்கள் ஒரு விண்ணப்பத்தை மதிப்பாய்வு செய்வதற்குச் சில நிமிடங்களுக்கு மேல் செலவிடுவதில்லை. எனவே வெற்றிகரமான விண்ணப்பங்கள் சுருக்கமாக இருக்கும். இவை ஆய்வு செய்ய எளிதாக இருக்கும். இதற்கு மாறாக, ஒரு தகைமைத் திரட்டு என்பது கல்வி மற்றும் கல்வி பின்னணி மற்றும் கற்பித்தல் மற்றும் ஆராய்ச்சி அனுபவம், வெளியீடுகள், விருதுகள், விளக்கக்காட்சிகள், கௌரவங்கள் மற்றும் கூடுதல் விவரங்களின் நீண்ட சுருக்கமாகும். செயல்முறைகளில் பயன்படுத்தப்படுகின்றன. ஆனால் இவை வெவ்வேறு நோக்கங்களுக்கும் உதவுகின்றன. ஒரு தகைமைத் திரட்டு ஒருவரின் கல்வி சாதனைகளின் முழு வரலாற்றையும் வழங்குகிறது. அதே நேரத்தில் ஒரு விண்ணப்பம் தகுதிகளின் சுருக்கத்தை வழங்குகிறது. இரண்டும் குறிப்பிட்ட பதவிகளுக்கு ஏற்றவாறு வடிவமைக்கப்படுகின்றன. பொதுவாக கல்வித் தொடர்பானப் பதவிகளுக்கு தகைமைத் திரட்டுகள்  தேவைப்படுகின்றன. அமெரிக்காவில், பெரும்பாலான வேலைவாய்ப்பில் கல்வி சாராத பதவிகளுக்கு விண்ணப்பங்களைப் பயன்படுத்துகின்றனர். இவை அனுபவம், கல்வி மற்றும் திறன்களின் ஒன்று அல்லது இரண்டு பக்க சுருக்கங்களாக உள்ளன. பணி வழங்குபவர்கள் ஒரு விண்ணப்பத்தை மதிப்பாய்வு செய்வதற்கு சில நிமிடங்களுக்கு மேல் செலவிடுவதில்லை. எனவே வெற்றிகரமான விண்ணப்பங்கள் சுருக்கமாக இருக்கும். இவை ஆய்வு செய்ய எளிதாக இருக்கும். இதற்கு மாறாக, ஒரு தகைமைத் திரட்டு என்பது கல்வி மற்றும் கல்வி பின்னணி மற்றும் கற்பித்தல் மற்றும் ஆராய்ச்சி அனுபவம், வெளியீடுகள், விருதுகள், விளக்கக்காட்சிகள், கௌரவங்கள் மற்றும் கூடுதல் விவரங்களின் நீண்ட சுருக்கமாகும்.

## உள்ளடக்கம்

### பொதுவான பயன்பாடு
ஆங்கிலம் பேசும் அனைத்து நாடுகளிலும் பொதுவான பயன்பாட்டில், ஒரு தகைமைத் திரட்டு  குறுகியதாக இருக்கும் (பொதுவாக A4 தாளின் அதிகபட்சம் இரண்டு பக்கங்கள்). எனவே வேலை தேடுபவரின் வேலைவாய்ப்பு வரலாறு, தகுதிகள், கல்வி மற்றும் சில தனிப்பட்ட தகவல்களின் சுருக்கத்தை மட்டுமே கொண்டிருக்கும். ஒரு தகைமைத் திரட்டின்  வடிவம் நிலையானது அல்ல. இதன் முக்கிய நோக்கம் பணி/வேலை வழங்குபவரைக் கவருவது, திறன்கள், அனுபவம் மற்றும் படைப்பாற்றலை வெளிப்படுத்துவது. ஒரு குறுகிய தகைமைத் திரட்டு பெரும்பாலும் வட அமெரிக்காவில் விண்ணப்பப் படிவமாகக் குறிப்பிடப்படுகிறது, இருப்பினும் இது பெரும்பாலும் கல்வித்துறைக்கு வெளியே தகைமைத் திரட்டு  என்றும் அழைக்கப்படுகிறது. வேலை தேடுபவர் விண்ணப்பிக்கும் குறிப்பிட்ட பதவிக்கு ஏற்ப தகவலின் முக்கியத்துவத்தை மாற்றுவதற்காகத் தகைமைத் திரட்டு பெரும்பாலும் வடிவமைக்கப்படுகின்றன. வேலை தேடுபவரின் வெளியீடுகள் வேலைக்கு முக்கியமானதாக இருந்தால், அவற்றுக்கான கூடுதல் பக்கத்தைச் சேர்த்து தகைமைத் திரட்டின் பக்கங்களை அதிகரிக்கலாம்.

ஒரு விரிவான தகைமைத் திரட்டு பல நிலையான பிரிவுகளைக் கொண்டிருக்க வேண்டும்: பெயர், முகவரி, தொலைப்பேசி எண் மற்றும் மின்னஞ்சல் முகவரி ஆகியவற்றைக் கொண்ட தலைப்பு; பெற்ற பட்டங்கள் மற்றும் பெற்ற சிறப்புப் பயிற்சியைப் பட்டியலிடும் கல்வி வரலாறு; பதவிக்குப் பொருத்தமான தொழில்முறை வரலாறு அல்லது ஆராய்ச்சி அனுபவம்; மற்றும் தெளிவாகக் கூறப்பட்ட ஆராய்ச்சி ஆர்வங்கள்.

## கல்வித்துறையில்
கல்வி மற்றும் மருத்துவத் தொழில்களில், ஒரு தகைமைத் திரட்டு  என்பது பொதுவாகக் கல்வி, வெளியீடுகள் மற்றும் பிற சாதனைகள் பற்றிய விரிவான தகவல்களை வழங்கும் ஒரு விரிவான ஆவணமாகும். கல்வியில் ஒரு பதவிக்கு விண்ணப்பிக்கும்போது அத்தகைய தகைமைத் திரட்டு பொதுவாகப் பயன்படுத்தப்படுகிறது. இதே நேரத்தில் குறுகிய தகைமைத் திரட்டுகள் (வட அமெரிக்காவில் தற்குறிப்பு என்றும் அழைக்கப்படுகின்றன) பொதுவாகத் தொழில், இலாப நோக்கற்ற நிறுவனங்கள் மற்றும் பொதுத்துறையில் ஒரு பதவிக்கு விண்ணப்பிக்கும்போது இவற்றைப் பயன்படுத்தப்படுகின்றன. சமீபத்திய ஆண்டுகளில், பொறுப்பான ஆராய்ச்சி இயக்கத்தால் ஆதரிக்கப்படும் ஆராய்ச்சி நிதி நிறுவனங்கள், ஓர் அறிவியலாளரின் ஆராய்ச்சி, கற்பித்தல் மற்றும் வெளி நடவடிக்கைகளின் சமூக பொருத்தத்திற்கு அதிக முக்கியத்துவம் கொடுக்கும் நோக்கில், கல்வி தற்குறிப்பு வடிவங்களைப் பயன்படுத்துவதை நோக்கி நகர்ந்துள்ளன. அக்டோபர் 2024-இல், கனடா அரசாங்கத்தின் முக்கிய ஆராய்ச்சி வழங்கும் குழுக்கள்-விண்ணப்பதாரர்கள் அமெரிக்கத் தேசியச் சுகாதார நிறுவனங்கள் மற்றும் ஐக்கிய இராச்சிய ஆராய்ச்சி மற்றும் கண்டுபிடிப்புகள் போன்ற பிற நிதி நிறுவனங்களில் காணப்படும் போக்குகளுடன் ஒத்துப்போகும் ஒரு தனிப்பட்ட அறிக்கையை வழங்கத் தகைமைத் திரட்டு ஒன்றின் மாதிரியினை அறிவித்தனர்.

## மேலும் காண்க
* மனித வளங்கள்

## குறிப்புகள்

## மேற்கோள்கள்

## வெளியிணைப்புகள்

* CV guide – Massachusetts Institute of Technology – Global Education & Career Development, United States

பகுப்பு:வணிக ஆவணங்கள்
பகுப்பு:மனிதவள மேலாண்மை